Rooside sõda (telesaade)

**"Rooside sõda"** (varem **"Suur lotokolmapäev – Rooside sõda"**) on telekanalil TV3 näidatav (2004, 2019–), varem telekanalil Kanal 2 (2005–2019) telemäng ja telesaade. Telemängu saatejuht on Kristjan Jõekalda, režissöör Villem Tarvas ja produtsent Teet Margna. Telemäng põhineb produktsioonifirma Wanderlust Productions formaadil "Family Feud". Eestis on selles formaadis telesaadet tootnud Teet Margna alates 2004. aastast. 

Saate tellija ja sponsor Eesti Loto on teatanud, et seni "Suure lotokolmapäeva" osana tele-eetris käinud "Rooside sõja" viimaseks saateks jääb saade 31. detsembril 2025, kuid hiljuti teatas TV3, et „Rooside sõda“ jätkab iseseisva meelelahutusformaadina ja naaseb teleekraanile 2026. aasta kevadel. See tähendab, et saade jätkab tegevust, kuigi nüüd jälle iseseivana nagu saate algusaastatel.

## Telemängu ülevaade
"Rooside sõda" on koguperemäng, kus võistkonnad peavad ära arvama küsimuste kõige populaarsemad vastused. Saate formaat on aastatega aga teinud läbi uuenduskuure.

#### "Rooside sõda" vana formaat (2019–2025)
* Saate esimeses pooles arvavad kaks eesti neljaliikmelist perekonda ära Eesti rahva poolt pakutud kõige populaarsemaid vastuseid küsimustele. Esimese küsimuse puhul arvatakse ära kuut, teisel viit ja kolmandal nelja populaarsemat vastust. Teisele küsimusele õigesti vastanud perekond saab endale auhinnaks kiirloterii. Teises saatepooles läheb enim punkte teeninud perekond lõpumängu.
* Lõpumängu pääsenud perekonnal on võimalik loosirattaga keerutada välja summa 1000, 2000, 3000, 5000 või 10 000 euro väärtuses. Pärast seda peab kaks liiget perekonnast vastama lõpumängus viiele küsimusele. Võitmiseks peab perekond 10 vastusega täis saama 200 punkti. Võitmise korral liidetakse väljakeerutatud võidusummale eelneva mängu jooksul kogutud raha. 

#### "Rooside sõda" uuenenud formaat (2026–)

* Saade koosneb kolmest voorust ehk populaarseima vastuse pakkumisest nimega "Pihtas, põhjas", tavalisest küsimuste voorust ja lõpuks ka lõpumängust.
* Esimeses voorus ehk "Pihtas, põhjas" tulevad igast neljaliikmelisest eesti perekonnast liikmed ükshaaval ära arvama küsitud küsimuse kõige populaarsemat vastust. Kokku on neli küsimust, sest perekonnas ongi neli liiget saates. Esimese küsimuse eest on võimalik saada 10 punkti, teise eest 20 punkti, kolmanda eest 30 punkti ja lõpuks neljanda eest 40 punkti.
* Teises voorus arvavad neljaliikmelised perekonnad ära Eesti rahva poolt pakutud kõige populaarsemaid vastuseid küsimustele. Esimese küsimuse puhul arvatakse ära kuut, teisel viit ja kolmandal nelja populaarsemat vastust, veel ka korrutatakse viimase küsimuse vastused neljaga. Teisele küsimusele õigesti vastanud perekond saab endale auhinna. 
* Lõpumängu pääseb perekond, kes on mängu jooksul kõige rohkem punkte kogunud. Võrreldes varasema formaadiga ei keerutata enam loosiratast, vaid mängu jooksul kogutud punktide arv korrutatakse kahega. Lõpumängus peavad vastama kaks liiget perekonnast viiele küsimusele. Võitmiseks peab perekond saama kümne vastusega täis 200 punkti. Seejärel korrutataksegi mängu jooksul kogutud punktide arv kahega ja perekond saab veel lisaauhinnad. Perekond, kes ei pääsenud lõpumängu, saavad samuti endale auhinnad.

* Uuenenud formaadis jätkab võitnud perekond võistlemist ka järgmises saates.

## Formaadid ja saatejuhid

"Rooside sõda" läks Kristjan Jõekalda ja Teet Margna formaadi all TV3 telekanalil esimest korda eetrisse 8. novembril 2004. Eesti Loto tegi oma formaadi loto loosimissaateks ja ETV telekanalil läks esimest korda eetrisse 2. septembril 2009 esilange lotosaade "Lotokolmapäev". 2011. aastal lõpetas Eesti Loto saate lepingu ETV-ga ja saade koliti uue pealkirja all telekanalisse Kanal 2. Eesti Loto tegi uue formaadi ja telekanalis Kanal 2 läks esimest korda eetrisse 7. septembril 2011 uus lotosaade "Suur lotokolmapäev". Samal ajal, kui toimusid lotosaadetega muudatused, oli Kanal 2-s eetris "Rooside sõda", mis oli kolinud 2005. aastal TV3-st üle telekanalisse Kanal 2-e. Paralleelselt oli "Suur lotokolmapäev" (2011–2013) ja "Rooside sõda" (2005–2013) Kanal 2-s eetris, kuni 2013. aasta septembris teatati, et "Suur lotokolmapäev" ja "Rooside sõda" liidetakse üheks saateks "Suur lotokolmapäev – Rooside sõda". Uus saade läks telekanalil Kanal 2 esimest korda eetrisse 4. septembril 2013. 2019. aastal toimus aga muudatus, hakkas saadet "Suur lotokolmapäev–Rooside sõda" näitama TV3, kus sai alguse telemäng "Rooside sõda". "Suur lotokolmapäev – Rooside sõda" oli 2019. aastast kuni 2025. aasta lõpuni eetris TV3-s. Paar kuud enne 2025. aasta lõppu teatas Eesti Loto, et seni "Suure lotokolmapäeva" osana tele-eetris käinud telemängu "Rooside sõda" viimaseks saateks jääb saade 2025. aasta lõpus, kuid siis teatas TV3, et "Rooside sõda" jätkab hoopis iseseisva meelelahutusformaadina ja naaseb teleekraanile 2026. aasta kevadel. See tähendas, et saade jätkab tegevust, kuigi nüüd jälle iseseivana nagu saate algusaastatel. Uuenenud formaadiga  "Rooside sõda" läks TV3-s esimest korda eetrisse 02. märtsil 2026. "Suur lotokolmapäev" või ajutiselt "Bingo Loto" koliti 7. jaanuaril 2026 üle veebi, kuid ajutiseks. Uus lotosaade "Meie bingo!" läheb eetrisse ETV2-s 4. märtsil 2026. Saates on keskne roll Bingo loto mängijatel. Stuudiosalvestusega saates osalevad mängijad, kes loositakse igasse saatesse Bingo loto piletitel olevate TV-märkide alusel. TV-märgid avatakse mängijatele taas veebruaris. Igas saates osaleb üks TV-märgi saaja koos oma tiimiga. Mängude vahel toimuvad Bingo pallide loosimised tavapäraste reeglite järgi – mängus on nurgad, diagonaalid, keskruut, täismäng ja jackpot. See hakkab olema ETV2-s eetris igal kolmapäeval kell 21.30.

## Viited

## Välislingid
* "Rooside sõda" TV3 kodulehel